**Atbildes uz pretendentu uzdotajiem jautājumiem**

**objekta apskates laikā 2018.gada 15.janvārī**

Atklāts konkurss

**Energoefektivitātes paaugstināšanas būvdarbi daudzdzīvokļu dzīvojamā mājā Blaumaņa ielā 32, Koknesē, Identifikācijas Nr. KKP 2018/1**

*Kokneses novada Kokneses pagastā*

2018.gada 16.janvārī

**1.jautājums.**

Mājaslapā esošajai Ēkas fasādes apliecinājuma kartei nav pievienots mezgla D rasējums un logu, durvju specifikācija pilnā apmērā;

**Atbilde.**

2018.gada 15.janvārī interneta vietnē www.koknese.lv sadaļā SIA “Kokneses Komunālie pakalpojumi” iepirkumi pievienots iztrūkstošais Ēkas fasādes apliecinājuma kartes AR-13 rasējums, kur redzami mezgli D, E, G, kā arī pievienotas iztrūkstošās logu un durvju specifikācijas AR-16, AR-17 un darbu organizēšanas projekts.

**2.jautājums.**

Par elektrības pievadu pie ēkas– vai paredzēts elektrības pievadu atvirzīt no sienas?

**Atbilde.**

Saskaņā ar Ēkas fasādes apliecinājuma kartes AR -7 piezīmju 3.punktu un skaidrojošo aprakstu 23. lapā, būvniekam ir jāveic elektrības pievada atvirzīšana no sienas par siltumizolācijas tiesu. Elektrolīnijas stiprinājuma atvirzīšanu veic sertificēti speciālisti, ja būvniekam tādu nav, tad būvnieks piesaista ārpakalpojumu.

**3.jautājums.**

Kāds ir izmantojamās akmens vates biezums logu un lodžiju durvju ailu vietās, kur nav iespējams izmantot Ēkas fasādes apliecinājuma kartē noteikto akmens vates biezumu?

**Atbilde.**

Ēkas fasādes apliecinājuma kartes skaidrojošā aprakstā 21.lapā noteikts – akmens vate b=50/30mm izmantojama arī vietās, kur nav iespējams izbūvēt energoaudita pārskata rekomendēto siltumizolācijas biezumu. Par šīm vietām pirms darbu veikšanas jāziņo pasūtītājam, būvuzraugam un autoruzraugam, jāsaskaņo risinājums.

**4.jautājums.**

Ko darīt ar pagrabā koka starpsienu augšējo daļu, kas traucē nosiltināt pagraba griestus.

**Atbilde.**

Ēkas fasādes apliecinājuma kartes AR – 2 lapas piezīmju 5.punktā noteikts – pirms darbu uzsākšanas atzāģēt pagraba koka starsienu augšējo daļu tā, lai varētu nosiltināt pārseguma konstrukcijas.

**5.jautājums.**

Vai paredzēta visas, gar pamatiem izraktās, grunts aizvešana lokālajā tāmē Nr.2 norādītajā apjomā?

**Atbilde.**

Saskaņā ar Ēkas fasādes apliecinājuma kartes AR-10 un lokālo tāmi Nr.2 ir paredzēts izrakt tranšeju gar pamatiem 59.3m3 apjomā, kuru pēc tam aizpilda ar drenējošo smilti, šķembu maisījumu, smalko smilti, betonu un bruģakmeni lokālā tāmē Nr.2 norādītajos apjomos. Lieko grunti lokālā tāmē Nr.2 norādītajos apjomos paredzēts aizvest projām, iespējamais transportēšanas attālums līdz 0,5km.

**6.Jautājums**

Vai būvapjomos tiks norādīti materiālu daudzumi?

**Atbilde.**

2018.gada 16.janvārī interneta vietnē www.koknese.lv, sadaļā SIA “Kokneses Komunālie pakalpojumi” iepirkumi pievienoti būvapjomi, kur norādīti būvprojekta izstrādātāja aprēķinātie būvdarbos izmantojamo materiālu daudzumi.

SIA “Kokneses Komunālie pakalpojumi”

valdes loceklis Aigars Zīmelis